cyanic-selkie/wikianc huggingface dataset:
Praia do Vao, Coruxo
Historia
A zona estivo poboada dende a prehistoria. Seguramente a praia foi cuberta de salinas na época romana, xa que xusto ao lado da praia, no arboredo de Mirambell, atópase unha villa galaico-romana dedicada á salga. O concello de Vigo escavou os últimos anos estes restos no que hoxe é o museo da (Villa Galaico-Romana de Toralla). Na achegada illa de Toralla, ademais do castro, atoparíase a necrópole da tal villa.
Treponema pallidum
Xenoma
En 1998 publicouse en Science a secuencia do xenoma de T. pallidum. A recente secuenciación de varios xenomas de espiroquetas permitiu unha análise exhaustiva das semellanzas e diferenzas entre as especies deste filo bacteriano. O Treponema pallidum subsp. pallidum ten un dos xenomas bacterianos máis pequenos, de 1,14 millóns de pares de bases (1,14 Mb), o que fai que a bacteria teña capacidades metabólicas limitadas, o que reflicte a súa adaptación evolutiva por redución xenómica no rico ambiente dos tecidos de mamíferos.
San Jose Sharks
San Jose Sharks (do inglés: Quenllas de San Jose) é un equipo profesional de hóckey sobre xeo dos Estados Unidos situado en San Jose, California. O equipo xoga na National Hockey League encadrado na División Pacífico.
Historia
Tras afrontar unha nova renovación a partir de 2005 con Ron Wilson como técnico, Sharks volveu vencer o campionato de división na tempada de 2007-08. A pesar do cambio de adestrador por Todd McLellan, San Jose gañou o Trofeo dos Presidentes e revalidou o título de división en 2009.
Casa de Andrade
A transición
O seu fillo, Rui Freire de Andrade (1308-1362) continúa coa encomenda de Caaveiro, que é a que dá o liderado familiar. Casou tres veces e foi pai de dúas mulleres e catro homes. Vai ser precisamente un dos seus fillos, Fernán Pérez de Andrade, quen se converta no primeiro señor de Pontedeume, Ferrol e, pouco despois, Vilalba.
Os condes de Vilalba e Andrade e a fusión coa casa de Lemos
Por ter falecido dona Tareixa antes que o seu pai, foi o seu fillo, Pedro Fernández de Castro Andrade e Portugal, o segundo Conde de Andrade. Así mesmo sucede a seu pai sendo o quinto Conde de Lemos, fusionándose deste xeito as liñaxes de Andrade e Lemos. Hoxe forma parte do conxunto de títulos da casa de Alba.
Fernando Roca de Togores Aguirre
Vida persoal
Casou en 1882 con María del Carmen Caballero Saavedra e foi pai de Fernando Roca de Togores Caballero (1884-1935), II marqués de Rocamora.
Charles Stewart Parnell
Crise de confianza e falecemento
miniatura|200px|Tumba de Parnell no cemiterio católico de Glasnevin, Dublín. Parnell iniciou relacións sentimentais con Katharine O'Shea, esposa do seu compañeiro de partido William O'Shea. Finalmente, William e Katharine divorciáronse. A Igrexa Católica nun primeiro momento gardou silencio, aínda que a práctica do divorcio estaba prohibida por aquel entón e a maior parte dos seguidores parnelitas eran católicos. Sendo como era Parnell a causa do divorcio, a opinión pública inglesa axiu contra el, o que obrigou a Gladstone a pedirlle que abandonase a dirección do IPP, temendo perder as vindeiras eleccións xerais ás que concorrerían en coalición. Varios integrantes do partido, anoxados co seu líder, solicitaron a celebración dunha reunión de urxencia, que se celebraría o 1 de decembro de 1890 en Westminster. Intentouse chegar a un acordo que pasaba por unha renuncia só temporal de Parnell, pero el rexeitouno aducindo que a independencia do partido non se podía someterse nin a Gladstone nin á Igrexa. Esta falta de acordo provocou que 44 dos deputados asistentes á reunión abandonaran o IPP creando un novo partido, a Federación Nacional Irlandesa, que contou co apoio da xerarquía eclesiástica.
Exantema
miniatura|240px|Exantema causado por amoxicilina.
VI dinastía exipcia
Faraóns
Os faraóns coñecidos da Sexta Dinastía figuran na táboa seguinte. Manetón outórgalle á dinastía 203 anos de reinado desde Teti ata Nitocris, mentres que o Canon de Turín asigna 181 anos de reinad, pero con tres faraóns adicionais que rematan con Aba, descontando os reinados dos reis da Oitava Dinastía engadidos, isto redúcese a 155 anos de reinado. Esta estimación varía entre estudosos e fontes.
Historia
Manetón escribe que estes faraóns gobernaron dende Menfis, Mennefer en lingua exipcia, nome tomado da pirámide de Unis que foi construída próxima; os arqueólogos concordan con Manetón.
Trompeteiro
Distribución xeográfica e hábitat
Cría nas illas Canarias, e no norte de África, ata o mar Vermello, e dende a península de Anatolia ata Asia central. En Europa hai unha pequena poboación estable en España, a onde chegou procedente do norte de África. Foi detectado por primeira vez como invernante no ano 1969 e, dende 1972, como ave reprodutora na provincia española de Almería. Dende alí espallouse pola costa mediterránea ata o delta do Ebro.
Corde della mia chitarra
«Corde della mia chitarra» (en galego: «Cordas da miña guitarra») é unha canción composta por Mario Ruccione e interpretada en italiano por Nunzio Gallo. Lanzouse como sinxelo en 1957 mediante Odeon. Foi elixida para representar a Italia no Festival de Eurovisión de 1957 tras gaña-lo Festival da Canción de Sanremo 1957.
A Bela e a Besta (homónimos)
A Bela e a Besta pode referirse a:
Sivapithecus
Sivapithecus é un xénero extinto de primates homínidos do Mioceno. Os seus fósiles, datados entre 12,5 a 8,5 millóns de anos de antigüidade (Serravalliense a Tortoniense), foron achados desde o século XIX en Siwalik Hills, no que actualmente son a India e Paquistán. Calquera das especies deste xénero poderían ser devanceiros do orangután moderno.
Becacina cabra
Hábitat
A becacina cabra prefire zonas achegadas á auga, en xeral zonas húmidas, xunqueiras, marismas, matogueiras, beiras dos ríos ou zonas encharcadas, incluso ás veces vive en zonas costeiras, aínda que foxe dos lugares con carrizo ou excesivamente cheos de auga.
Río Obi
Administrativamente, discorre polos suxeitos federais da Federación de Rusia do krai de Altai, as oblast de Novosibirsk e Tomsk, e os distritos autónomos de Khantia-Mansia e Iamalo-Nenets.
Curso do río
220px|esquerda|miniatura|Barco navegando polo río Obi O Obi é un dos maiores cursos de auga do continente asiático e do mundo. Non obstante, os datos estatísticos relativos á súa lonxitude total poden variar moito segundo a fonte consultada. O curso principal do Obi, medido desde despois de Biisk, no pé do macizo de Altai, na confluencia do río Katun e o río Biya, até o seu estuario, que comeza tras Salekhard, é de 3.650 km, aos cales lle hai que engadir os 800 km do seu estuario, ou sexa, 4.450 km. En troques, se consideramos o nacemento do seu principal afluente, o río Irtysh, o inicio dunha arteria fluvial Obi-Irtish, a lonxitude total é de 5.410 km; (6.210 co estuario).
Sinagoga de Delft
Elementos arquitectónicos
miniatura|Detalle do interior da sinagoga A sinagoga construíuse cun estilo neoclásico e cunha fachada que lembra a dos templos xónicos, diante da cal hai un patio pechado por unha reixa metálica con adornos que lembran as estrelas de David.
A maioría dos elementos orixinais da sinagoga desapareceron durante os anos en que estivo abandonada. No entanto, tras a restauración, de 2002 dispúxose unha vidreira na que se pode ver unha representación detes elementos.
Princesa Caraboo
Mary Baker (de solteira, Willcocks), nada en Witheridge supostamente o 11 de novembro de 1792 e finada en Bristol o 24 de decembro de 1864, foi unha coñecida impostora. Facéndose pasar pola ficticia princesa Caraboo, Baker finxiu que viña dun reino insular afastado. Baker enganou unha cidade británica durante algúns meses.
Traxectoria
Os Worralls levaron a Caraboo á súa casa. Durante dez semanas, este representante da realeza exótica foi a favorita dos dignatarios locais. Manexaba o arco e a frecha e a espada, nadaba espida e rezaba a un deus, que chamou Allah-Talla (variante ortográfica de الله تعالى Allāh taʿālā, "Alá o Exaltado", un dos nomes formais de Deus no islam). Adquiriu roupa exótica e o seu retrato foi pintado e reproducido nos xornais locais. A súa autenticidade foi testemuñada por un doutor Wilkinson, que identificou a súa lingua usando a Pantographia de Edmund Fry e afirmou que as marcas na parte posterior da súa cabeza eran obra de cirurxiáns orientais. Os xornais publicaron historias sobre as aventuras da princesa Caraboo provocando o seu recoñecemento nacional. miniatura|Escritura Javasu realizada por Baker Finalmente xurdiu a verdade. Unha garda de pensións, a señora Neale, recoñeceuna pola foto do xornal Bristol e informou os seus anfitrións. Esta suposta princesa era en verdade Mary Willcocks, filla dun zapateiro de Witheridge, Devon. Traballara de criada por toda Inglaterra mais non atopara onde hospedarse. Inventou a súa linguaxe ficticia a partir de palabras imaxinarias e romanís e creou unha personaxe e unha historia exóticas. As estrañas marcas na súa cabeza eran cicatrices dunha brutal operación con ventosas nun hospital para pobres de Londres. A prensa británica fixo gran parte do engano a costa da rústica clase media enganada. A señora Worrall apiadouse dela e dispuxo unha viaxe a Filadelfia, para onde partiu o 28 de xuño de 1817.
Paul Hawkins
Fillo dun piloto de motos reconvertido en ministro da igrexa, Hawkins foi un piloto de monoprazas capaz, pero realmente deixou a súa marca como un destacado piloto de automóbiles deportivos pilotando un Ford GT40 e Lola T70. En 1969 Hawkins foi incluído na lista de pilotos graduados, un grupo de elite de 27 condutores que polos seus logros foron avaliados como os mellores do mundo.
Minos
Minos e Pasífae
Minos casou con Pasífae, filla de Helios e de Perseis, e tiveron varios fillos: Catreo, Deucalión , Glauco, Androxeo (ou Eurixies), Acacálide (ou Ácale), Xenódice, Ariadna e Fedra. Minos tivo tamén outros fillos bastardos, así como amores homosexuais.
Bad Girl
"Bad Girl" foi o terceiro sinxelo do álbum Erotica (1992) de Madonna, editado o 22 de febreiro de 1993.
17 de setembro
O 17 de setembro é o 260º día do ano do calendario gregoriano e o 261º nos anos bisestos. Quedan 105 días para finalizar o ano.
Xenxis Kan
Fontes
Tamén se conservan numerosas crónicas en persa que mostran unha mestura de actitudes positivas e negativas cara a Xenxis Kan e os mongoles. Tanto o Tabaqat-i Nasiri de Minhaj-i Siraj Juzjani como o Tarikh-i Jahangushay] de Ata-Malik Juvayni completáronse en 1260. Juzjani foi testemuña presencial da brutalidade das conquistas mongolas, e a hostilidade da súa crónica reflicte as súas experiencias. O seu contemporáneo Juvayni, que viaxara dúas veces a Mongolia e acadara un alto posto na administración do Ilkanato, mostrouse máis comprensivo; o seu relato é o máis fiable para as campañas occidentais de Xenxis Kan. A fonte persa máis importante foi o Jami' al-tawarikh, compilado por Rashid al-Din pola orde do ilkhan Ghazan a principios do século XIV. A al-Din permitíuselle acceso privilexiado tanto a fontes confidenciais mongois como o Altan Debter como a expertos na tradición oral mongol, incluíndo o embaixador de Kublai Khan Bolad Chingsang e o propio Ghazan. Mentres escribía unha crónica oficial, omitiu detalles inconvenientes ou tabús.
Legado
A continuación móstrase a árbore xenealóxica cos principais membros da dinastía Timúrida 820px
Anti-Flag
Comezos (1988/1992-1996)
Anti-Flag foi formada en 1988 polo vocalista e guitarrista Justin Sane e o batería Pat Thetic. Durante os primeiros anos da banda, varios guitarristas e baixistas se uniron e deixaron a banda, incluíndo a irmá de Justin, Lucy Fester, que formara parte da banda de Chicago, Toothpaste. A banda non tivo éxito e esborrallouse logo dun único concerto. En 1992, Justin e Pat reformaron a banda, agora con Andy Flag no baixo. Un álbum de 17 cancións chamado 17 Cancións foi lanzado ese mesmo ano.
Primeiros tres álbums (1996-1999)
En 1998, a banda lanzou o seu segundo álbum, Their System Doesn't Work For You, que contiña as nove cancións do álbum de 1996 North America Sucks, así como dez novas cancións inéditas. A banda decidiu lanzar o álbum pola súa conta e Their System Doesn't Work For You converteuse no lanzamento debut de A-F Records, da propia banda.
Juan Carlos Valerón
Juan Carlos Valerón Santana, nado en Arguineguín (Gran Canaria) o 17 de xuño de 1975, é un exfutbolista e actual adestrador de fútbol español. Xogaba de mediapunta e foi internacional coa selección española. Xogador histórico do Deportivo da Coruña, no que militou durante trece tempadas, está considerado como un dos mellores futbolistas que pasaron polo club, e é o cuarto xogador con máis partidos oficiais na historia do equipo (422).
Iniciou a súa carreira no CD Arguineguín da súa vila natal, ingresando en idade xuvenil na canteira da UD Las Palmas. Pasou polo filial do club e en 1995 debutou co primeiro equipo na Segunda División B, logrando esa mesma tempada o ascenso á Segunda División. Despois de xogar unha tempada co equipo amarelo na categoría de prata foi fichado polo Mallorca, co que debutou na Primeira División, e alí foi peza clave dunha das mellores campañas da historia do club. A continuación xogou dous anos no Atlético de Madrid ata que este descendeu a Segunda, momento no que foi traspasado ao Deportivo da Coruña, que viña de se proclamar campión de liga.
Anti-Flag
RCA (2005-2009)
''Grandes selos discográficos se acercaron a nós durante os pasados sete ou oito anos, pero pensamos que estabamos a ter un impacto onde estabamos. Non querían darnos control completo. Esta vez quixeron darnos control completo sobre o que gravamos, o traballo artístico, con quen xiramos. Non se nos censurará. Se algunha vez houbo un momento para aproveitar a oportunidade de ser escoitados a gran escala, entón este é o momento. Sinto que levamos sendo unha voz en terra salvaxe moito tempo''.
O 25 de novembro, Anti-Flag revelou na súa páxina web que o seu novo álbum se titulaba The Bright Lights of America. Producido por Tony Visconti, foi estreado o 1 de abril de 2008. O single "The Bright Lights of America" foi lanzado exclusivamente en iTunes o 12 de febreiro de 2008. Un vídeo da canción foi estreado unhas semanas despois.
En marzo de 2009, Anti-Flag tivo que cancelar unha serie de datas do tour logo de que Justin Sane rompera a clavícula ao caer mentres saltaba do escenario na UEA LCR en Norwich para parar a un seguidor doutra función que lanzaba obxectos á banda.
Juan Carlos Valerón
Las Palmas (1ª etapa)
Debutou na categoría de prata na primeira xornada da tempada 1996/97, saíndo de titular no empate sen goles ante o Almería no estadio Franco Navarro. O equipo rematou sétimo en liga e chegou ata as semifinais da Copa do Rei, onde caeu ante o FC Barcelona. Valerón contribuíu cun total de 34 partidos e dous goles, o primeiro deles anotado na vitoria por 6-0 sobre o Atlético de Madrid B.
Anti-Flag
SideOneDummy (2009-2014)
En novembro de 2009, Anti-Flag mostrou o seu apoio ás protestas de estudantes en Viena. Deron un discurso no edificio principal da Universidade de Viena que os estudantes tomaran, e un dos representantes do estudantado falou nos seus dous espectáculos en Viena.
Juan Carlos Valerón
Atlético de Madrid
As súas destacadas actuacións en Mallorca propiciaron a súa fichaxe polo Atlético de Madrid, que pagou por el uns 2.000 millóns de pesetas. Aínda que nun principio chegou ao club colchoeiro como suplente de Juninho, acabou sorprendendo ao adestrador Arrigo Sacchi e converténdose nun fixo das aliñacións titulares. Na súa primeira tempada debutou en competición europea, nun encontro da Copa da UEFA ante o Obilić, e acadou as semifinais, onde caeu ante un Parma no que destacaban futbolistas como Buffon, Thuram, Verón, Dino Baggio e Chiesa. Xogou ademais a súa segunda final da Copa do Rei consecutiva, de novo como titular, perdendo desta vez contra o Valencia de Claudio Ranieri.
Anti-Flag
SideOneDummy (2009-2014)
O regreso da banda aos escenarios foi en marzo de 2011, mentres encabezaban a xira por Suramérica con This is a Standoff, e logo apoiando a My Chemical Romance en dúas datas nos Estados Unidos en abril. Entre maio e xuño de 2011, a banda retornou a Europa para tocar no Slam Dunk Festival, e para apoiar a System of a Down o 2 de xuño en Milán, Italia.
Juan Carlos Valerón
Chegada e primeiros anos
Na segunda xornada de liga, contra o Racing de Santander, actuou por primeira vez como titular e marcou o seu primeiro gol coa camiseta do Deportivo. Foise alternando na titularidade con Djalminha e gañándolle terreo pouco a pouco, nunha tempada na que acabou como subcampión de liga.
Lesión e últimos anos
esquerda|miniatura|Camiseta de Juan Carlos Valerón, co dorsal número 21, que portou tanto na [[Unión Deportiva Las Palmas|UD Las Palmas como no Deportivo da Coruña.]] A súa espectacular progresión, tanto no Deportivo como na selección española, cortouse o 22 de xaneiro de 2006, cando sufriu unha grave lesión nun partido contra o Mallorca en Riazor: a rotura do ligamento cruzado anterior do xeonllo esquerdo. Operado en Madrid polo equipo do doutor Pedro Guillén, perdeu o resto da tempada e na pretemporada seguinte á súa recuperación (comezo de 2006/07), recaeu outra vez, tendo que pasar de novo polo quirófano. A principios de 2007 parecía que estaba recuperado e reapareceu nunha vitoria por 2-0 sobre o Real Madrid, saltando á herba de Riazor nos instantes finais como substituto de Arizmendi. Xogou sete minutos máis nos seguintes dous partidos, pero un golpe no xeonllo fixo que volvese recaer da lesión, polo que precisou dunha terceira operación cirúrxica á que foi sometido o 31 de marzo de 2007.
Vida persoal
Un dos seus irmáns máis vellos, Miguel Ángel, foi tamén futbolista e ambos coincidiron no primeiro equipo da UD Las Palmas. Prometedor centrocampista, tamén el tivo que afrontar unha dura lesión, despois dunha entrada do Chapi Ferrer nun partido contra o FC Barcelona que acabou coa súa carreira profesional.
Música celta
Música celta é un termo popular que fai referencia á música tradicional dos pobos do Atlántico Europeo: Irlanda (Éire), Escocia (Alba), Gales (Cymru), Cornualla (Kernow), Illa de Mann, a Bretaña (Breizh), Asturias e Galiza; mesturada en ocasións con patróns de música medieval.
Escultura
Arxila
A arxila (caolín, barro) é un dos materiais máis antigos empregado polos humanos, por ser fácil de modelar e non neceistar utensilios especiais, xa que se pode utilizar simplemente as mans. Co barro pódense sacar moldes para despois traballar con outros materiais ou facer reproducións. Se se emprega como material definitivo debe cocerse; neste caso recibe o nome de terracota. Para a preparación do barro, os procesos de industrialización modificaron e alixeiraron o traballo manual de prensar e relar a arxila. Atópanse no mercado bloques preparados para o uso dos escultores.
Outras formas
Ata certo punto a maioría da arte pública é escultura.
Castro de San Cibrao de Las
1980 ata a actualidade
Desde ese ano 1980 leváronse a cabo labores de consolidación das estruturas xa escavadas anteriormente e novas campañas de escavación na zona leste da antecroa, ata ese momento moi pouco estudada. Nelas destapáronse gran cantidade de estruturas habitacionais. Ao mesmo tempo seguen a ampliar as construcións escavadas na zona oeste da mesma antecroa.
Para o ano 2010 tíñase previsto o remate das obras do Centro de Interpretación da Cultura Castrexa de San Cibrao de Las, que se pretende dotar cunha grande exposición estable e outra sala máis para albergar exposicións temporais.
Descrición
Pola contra, o veciño castro de San Trocado, situado no Monte de San Trocado, trouxo unha serie de achados que lle dan unha cronoloxía en torno aos séculos VI e V a.C., correspondentes ao período inicial ou de formación da cultura castrexa, o cal fai desbotar a posibilidade dunha ocupación coetánea co de Las.
Sistemas defensivos
A terceira liña de muralla arrinca dende case a porta oeste exterior e chega 60 metros máis alá da porta sur, pechándose sobre a segunda muralla.
A croa
esquerda|miniatura|Vista aérea. Na croa comezáronse traballos de escavación sistemática no ano 1922 por parte de Cuevillas. Nestes traballos descubríronse, próxima á porta, unha construción de planta case cadrada feita con cachotería e pavimentado interiormente tamén con cachotería. Ao carón da muralla, á dereita da porta, pódese ver unha inscrición sobre o penedo co texto IOVI (dedicado a Xúpiter). Tempo máis tarde, Xaquín Lorenzo destapou varias construcións con plantas de diversas tipoloxías pero, en contraste coa ordenación da antecroa, todas elas illadas entre si.
A antecroa
miniatura|dereita|250px|Construcións na zona oeste da antecroa. miniatura|dereita|250px|Estruturas dunha casa patio coa construción ovalada como eixo vertebrador, na zona leste da antecroa.
Joumana Haddad
Joumana Haddad, nada en Beirut, o 6 de decembro de 1970, é unha escritora, xornalista, poeta, artista e activista libanesa. En maio de 2018 foi candidata ás eleccións lexislativas pola lista independente Kulna Watani (Todos somos patriotas) mais finalmente non logrou o escano provocando a protesta dos seus seguidores que denunciaron fraude. Desde o 2014, é anualmente seleccionada como unha das mulleres árabes máis influentes do mundo, pola revista Arabian Business, polo seu activismo cultural e social (posición 34 en 2017).
Traxectoria
Joumana Haddad forma parte do Comité de conselleiras/os de MARCH Lebanon (unha ONG que loita pola liberdade de expresión en Líbano).
En 2009, coescribió e actuou nunha película da directora libanesa Jocelyne Saab ("Qué pasa?"). Participou tamén nun documental do director Nasri Hajjaj, sobre o poeta palestino Mahmoud Darwish.
Compromiso coa muller árabe
Sobre o burka declarou: "Paréceme moi absurdo, moi contraditorio. Un non pode escoller a liberdade de non ser libre. Esas mulleres non se preguntan por que só elas teñen que levar ese sinal? Se puidésemos imporlles aos homes musulmáns durante un mes o burka, pensaríano dúas veces antes de impórllelo ás mulleres. É humillante, é un insulto. Para a muller e para o home, que tamén é tratado como un animal que non controla os seus instintos e ten que ser protexido da tentación da muller."
Traducións noutras linguas
miniatura|Joumana Haddad.
Pedro III de Aragón
Primeiros anos
Pedro foi o primeiro fillo do rei de Aragón Xaime I o Conquistador e da súa segunda esposa Violante de Hungría.
Política de expansión polo Mediterráneo: Conquista de Sicilia
miniatura|Coroación de Carlos I de Anjou en Roma (1266). miniatura|Batalla de Benevento (1266). miniatura|Morte de Manfredo I de Sicilia (1266).
Mentres que o exército anxevino avanzaba por Italia con apoio güelfo, faleceu o papa Urbano IV e foi elixido o tamén francés, Clemente IV (1265-1268), que tampouco entrou en Roma, quedando ben establecido en Viterbo. Este papa mantivo unha actitude abertamente favorábel a Carlos de Anjou e, cando este alcanzou Roma por mar, foi elixido senador e coroado como rei de Sicilia o 6 de xaneiro de 1266 por cardeais designados polo papa.
Roubo de identidade
miniatura|[[The Prisoner of Zenda (1894), cun "roubo de identidade" do rei.]] O roubo de identidade ou usurpación de identidade é a apropiación da identidade dunha persoa: facerse pasar por esa persoa, asumir a súa identidade ante outras persoas en público ou en privado, en xeral para acceder a certos recursos ou a obtención de créditos e outros beneficios en nome desa persoa.
Co desenvolvemento das novas tecnoloxías, o roubo de identidade converteuse na modalidade delituosa que máis creceu nos últimos anos. No ano 2014 denunciáronse 117 delitos de suplantación de identidade en España.
Alpes da Alta Provenza
Historia
O nome inicial do departamento foi o de Baixos Alpes, nome que cambiou a finais da década de 1970, adoptando a forma actual.
Museo dos Espías, Tampere
O museo presenta a algúns dos máis famosos espías e os seus métodos cunha colección que inclúe dispositivos de escoita, armas, medalla ou propaganda de todo o mundo.
Estreito de Anián
O inicio da lenda
Fernando de Magallanes, en 1520, encontrou un paso cara ao océano que chamou Pacífico, explorando o extremo sur do continente americano, onde achou o estreito que leva o seu nome, o estreito de Magallanes. Tras a morte do capitán e da maior parte da tripulación durante a viaxe, foi o piloto Juan Sebastián Elcano quen logrou terminar esta viaxe dando deste modo a primeira volta ao redor do mundo. Porén esta ruta sur resultaba onerosa, arredada e perigosa, polo cal comezouse a buscar unha nova pasaxe no norte do continente, máis cerca de Europa.
Elemento nuclear intercalado longo
Historia
A primeira secuencia derivada dun LINE de aproximadamente 6,4 kb de longo publicárona J. Adams et al. en 1980.
Thin Lizzy
Traxectoria
O crítico John Dugan escribiu que mentres a banda cobraba forza, Lynott era aínda máis intelixente e profundo á hora de escribir as cancións, preferindo temas baseados nas clases sociais, dramas de amor e odio, influído por Bob Dylan, Van Morrison, Bruce Springsteen e pola literatura irlandesa. Nunha entrevista a Phil Lynott, este asegurou que a súa maior influencia foi Van Morrison. A música cubriu moito territorio, incluído o country e o folclore, pero xeralmente considéraselles como unha banda de heavy metal ou hard rock.
Historia
Lynott morreu en xaneiro de 1986, vítima do abuso coas drogas e o alcohol. No verán do mesmo ano, a banda reuniuse dando un concerto en Dublín con Bob Geldof cantando en lugar do falecido Lynott.
Gjorge Ivanov
Traxectoria
Gjorge Ivanov naceu na localidade de Valandovo o 2 de maio de 1960, ao sueste da República Socialista de Macedonia (nesa época parte de Iugoslavia). Nesta cidade culminou a súa educación primaria e secundaria. Aos 27 anos, Ivanov abandonou a súa cidade natal para mudarse a Skopje. Até 1990, fora un activista da Xuventude Comunista de Iugoslavia.
Presidencia
Despois de ser electo como Presidente, declarou publicamente os seus obxectivos de presidencia. Entre estes cítanse o ingreso de Macedonia do Norte na Unión Europea e na OTAN, a recuperación económica do seu país, a estabilidade interna e a mellora das relaciones coas minorías étnicas e os países veciños, especialmente con Grecia.
Club Ourense Baloncesto
O Club Bosco-Salesianos
A tempada 1984−85 supuxo, ademais do debut na Segunda División, a chegada de Caixa Ourense como patrocinador do equipo, unha relación que se prolongou durante seis tempadas. No seu debut na categoría o equipo conseguiu a permanencia, e na seguinte tempada chegou un novo ascenso. En maio de 1986 o COB disputou a fase de ascenso a Primeira División B en Badaxoz, que consistía en dous grupos de catro equipos cada un e nos que o campión conseguía o ascenso de categoría, o Ourense quedou encadrado con Guadalajara, Córdoba e Caja Navarra. A pesar da derrota inicial fronte a Caja Navarra, o equipo supero na prórroga ao Guadalajara no segundo partido da fase, e ao Córdoba no terceiro, situándose desde xeito no máis alto da clasificación do seu grupo. O día seguinte o equipo disputou a final da fase de ascenso fronte ao Andorra, campión do outro grupo e tamén ascendido, aínda que o COB perdeu por catro puntos.
Mascota
Ao longo da súa historia o COB tivo distintas mascotas, dende unha pita do monte á galiña que adoptou cando a entidade pasou a ser patrocinada pola cooperativa avícola Coren. Na actualidade a mascota do club é "O Lobo", un lobo que leva a imaxe do club a diferentes eventos como presentacións en escolas, e que tivo unha boa acollida entre o público infantil.
Illa Saint-Paul
A illa de Saint-Paul é unha illa moi pequena que xunto coa Illa Amsterdam constitúe o departamento francés de Illas de San Pablo e Amsterdam; que, á súa vez, forma parte das Terras Austrais e Antárticas Francesas no Océano Índico. Está a 85 km ao sur da illa Amsterdam.
Orangután
Os orangutáns son os máis arbóreos dos grandes monos, pasando case todo o seu tempo nas árbores, facendo nelas novos niños cada noite. Soamente se atopan nos bosques húmidos das illas de Borneo e Sumatra. Estas dúas pequenas e illadas poboacións clasificáronse como subespecies ata recentemente, que se elevaron de nivel. Desde 1996 clasificábanse en dúas especies: o orangután de Borneo P. pygmaeus, con tres subspecies, e o orangután de Sumatra P. abelii. En 2017 distinguiuse unha terceira especie, P. tapanuliensis, que vive nunha zona de Sumatra. As tres subespecies do orangután de Borneo son: P. p. pygmaeus no noroeste, P. p. morio no leste, e P. p. wurmbii no suroeste.
Dragon Ball Z Kai
Sinopse
En base a este fío argumental, terán lugar as contendas entre os amigos de Son Goku e os distintos inimigos que ameazan o destino da Terra e do universo: androides, Saiáns e criaturas supremas.
Concepto e desenvolvemento
No Xapón, a serie saíu ó ar o 5 de abril do 2009, finalizando o 27 de marzo do 2011, racionando un episodio por semana na televisión Fuji.
Principais
É o mellor amigo de Son Goku. Morre a mans de Freezer no planeta Namek, ae despois no futuro alternativo de Toranks causado polos Androides C-17 e C-18.
Inimigos
Son a raza de guerreiros pertencentes ó universo de Dragon Ball que habitaron o Planeta Vexeta antes da súa destrución a mans do vilán Freezer, quen os mantivo baixo o seu mando. Porén, o seu maior temor era que fóra certa a Lenda do Super Guerreiro. E cando se decatou de que Barduck (O pai de Son Goku) estaba incrementando o seu poder decidiu por seguridade, destruír o Planeta Vexeta. Os poucos superviventes acaban traballando baixo as ordes de Freezer, cando toman contacto con Son Goku e con toda a historia do seu pasado.
Foi o culpable pola destrución do Planeta Vexeta e tamén pola exterminación dos Saiyains pois, temía que de entre eles xurdise o Lendario Súper Saiyán. Na procura das bólas máxicas de Namek, Freezer afrontase con Son Goku e os seus amigos, mais ceiba a carraxe deste ó matar a Krilín, creando o seu peor pesadelo. Con todo, Son Goku déixao vivo e retorna na Saga de Célula, onde é morto por Toranks.
18 de setembro
Nacementos
miniatura|100px| Busto de Traxano miniatura|100px| Leonor de Portugal miniatura|100px| Greta Garbo
Adolphe-Simon Neboux
Traxectoria
Neboux describiu, en 1846, a especie Larus furcatus, hoxe coñecida como Creagrus furcatus (Neboux, 1846).
Barrabás (filme de 1961)
Barrabás (en Barabbas) é un filme italiano de 1961 dirixido por Richard Fleischer. Está protagonizado por Anthony Quinn como Barrabás, xunto con Silvana Mangano, Katy Jurado, Arthur Kennedy, Harry Andrews, Ernest Borgnine, Vittorio Gassman e Jack Palance, e foi distribuído por Columbia Pictures. Foi concibido como un gran filme épico romano e está baseado na novela Barabbas, obra do Premio Nobel de Literatura Pär Lagerkvist.
Scalpellidae
Os esclapélidos (Scalpellidae) son unha familia de crustáceos maxilípodos cirrípedes da orde do escalpeliformes, semellantes aos percebes.
Jean-François Séguier
A abreviatura Ség. emprégase para recoñecer a Jean-François Séguier como autoridade na descrición e taxonomía en botánica.
Gran Lago do Escravo
O seu nome deriva de ser a rexión dos «Slavey», un grupo dene das First Nations, que significa «escravo» ou «estranxeiro».
Club Deportivo Praviano
Estadio
O Club Deportivo Praviano disputa os seus partidos coma local no Estadio Santa Catalina, propiedade do concello de Pravia. Ten capacidade para 3000 espectadores, e conta cunha tribuna de preferencia cuberta que percorre toda a lateral do campo. Tamén ten unha pequena bancada nun dos fondos, e o terreo de xogo é de herba natural.
Marcelino Oreja Aguirre
Traxectoria
Marcelino Oreja Aguirre pertence a unha familia de destacados empresarios e políticos tradicionalistas vascos. É fillo de Marcelino Oreja Elósegui, deputado tradicionalista e director da empresa Unión Cerrajera de Mondragón, que morreu asasinado durante a Revolución de outubro de 1934 por militantes uxetistas. O seu tío Ricardo Oreja Elósegui foi tamén deputado polas filas tradicionalistas e ocupou un posto como procurador nas Cortes franquistas. Outro tío seu, Benigno, foi un prestixioso médico urólogo e ocupou tamén un posto como procurador nas Cortes.
Caprinos
Características
Os membros deste grupo varían considerabelmente en tamaño e peso, que poden oscilar desde pouco máis de 1 m e menos de 30 kg do goral gris (Naemorhedus goral), até case 2,5 m de lonxitude e 350 kg de peso do boi almiscreiro (que, en catividade, pode alcanzar máis dos 650 kg).
Evolución e filoxenia
A súa rápida radiación explica a dificultade de definir unha árbore filoxenética precisa dos Caprinae. Distínguese claramente unha liña de ovibovinos que reúne os xéneros Ovibos, Naemorhedus e Capricornis, outra de ovinos (xéneros Ovis e Nilgiritragus) da que o Budorcas, ou o Myotragus†, poderían ser os precursores, e, finalmente, a liña das cabras (Capra, Pseudois e Hemitragus). Porén, non se atopou aínda a forma de situar aos xéneros Rupicapra, Ammotragus e Oreamnos.
Olga Xirinacs
Olga Xirinacs Díaz, nada en Tarragona o 11 de maio de 1936, é unha escritora catalá en lingua catalá e castelá, así como profesora de piano. Posúe unha sólida formación artística, que dá profundidade á súa obra literaria. Escribiu poesía, novela, contos e ensaio.
Traxectoria
Unha escola de Tarragona leva o seu nome, a Escola Olga Xirinacs.
Sledda de Essex
Traxectoria
Sledd casou con Ricula, irmá do rei Æthelberht de Kent. Foi pai de Sæberht, cuxo goberno empezou en c. 604, e doutro fillo, Seaxa cuxos descendentes suplantaron aos de Sæberht a mediados do século VIII. Este Seaxa é quizais o mesmo que Seaxbald, pai do rei Swithhelm, de localización descoñecida dentro de familia real, mais Yorke considera isto improbábel sobre bases cronolóxicas.
Imperio Aqueménida
Historia
400px|dereita|Imperio persa no ano 490 a. C. O imperio persa iniciouse co reinado de Ciro I (550 a 529 a.C.) que uniu as tribos persas contra os medos. Ciro I, despois de conquistar a Media, conquistou toda a rexión do Oriente Medio nun imperio que ía dos límites do Irán actual até a Turquía. O seu fillo, Cambises II (529 a 522 a.C.), conquistou o Exipto e a Libia, porén o final do seu reinado marcouse por diversas revoltas. Cambises morreu no 522 a.C. O seu sucesor foi Darío I (-521 o 486 a.C.), que dilatou as fronteiras do imperio máis aínda coa anexión do río Indo e doutras rexións na Asia. Foi neste reinado cando ocorreu a primeira guerra médica, nas que se enfrontaron gregos e persas. Estas guerras remataron coa expansión persa no 490 a,C. trala derrota en Maratón.
Fomento de Construcciones y Contratas
En outubro de 2013, Bill Gates entrou na compañía como accionista de referencia cun 5,7% debido ao posicionamento de FCC en sectores ligados ás súas visións de sustentabilidade (Servizos Ambientais e Auga). Pouco despois, en decembro dese mesmo ano, o financeiro George Soros entrou no accionariado da compañía cun 3%. En decembro de 2014, FCC realizou unha ampliación de capital por importe de 1.000 millóns de euros, o que permitiu a incorporación do empresario Carlos Slim como accionista cun 25,6%.
Lucánidos
Algúns lucánidos grandes son utilizados como mascotas no Xapón. En Galicia os cornos da vacaloura eran utilizados tradicionalmente como amuletos.
Zíridas
Clientes fatimís
Nunha serie de campañas, trataron de facerse co control do Magreb central (Alxeria), ao que se opuxeron en xeral os bérberes da outra confederación principal, a zanata, que contaban co apoio do Goberno omeia cordobés. Os zíridas tiveron dúas pólas que gobernaron, por unha banda, Ifriquiya e o Magreb e, por outra, Granada e Málaga. Foron, ademais, hábiles guerreiros ao servizo dos califas fatimís e cordobeses.
Reis zíridas en Al-Andalus
En 1057 anexionáronse a Taifa de Málaga ao conquistala aos reis da dinastía hammudí que a gobernaban desde 1026. Con todo, en 1073, a taifa malagueña volvería independizarse da man do tamén zírida Tamim, irmán do rei granadino Abd’Allah ben Buluggin polo que até a caída destes reinos a mans dos Almorábides en 1090, no Al-Andalus coexistiron dous reinos taifas gobernados por membros da dinastía zírida.
Linguaxe de alto nivel
Expresividade para unha linguaxe de programación
Por outra banda, en canto a este criterio de expresividade para unha linguaxe de programación, hai que ter en conta non só a expresividade das instrucións da linguaxe, senón tamén as librarías asociadas existentes e accesíbeis que teñen API para esa linguaxe.
Vasco Núñez de Balboa
Gobernador de Veragua
Cando Nicuesa chegou ao porto da cidade, apareceu un xentío e desencadeouse un tumulto, que impediu ao gobernador desembarcar na cidade. Nicuesa insistiu en ser recibido non xa en calidade de gobernador, senón como dun simple soldado, pero aínda así os colonos negáronse a que desembarcase na cidade. En cambio, foi obrigado a montarse sobre un barco en malas condicións e poucas provisións e foi deixado ao mar o 1 de marzo de 1511 e xunto ao ex-gobernador uníronselle 17 persoas; o barco desapareceu sen deixar rastro de Nicuesa e os seus acompañantes, e así Núñez de Balboa obtivo o cargo de gobernador de Veragua.
O conquistador
Mentres, Núñez de Balboa comezou a mostrar a súa faceta de conquistador embarcándose ao oeste e percorrendo o istmo de Panamá, sometendo a varias tribos indíxenas e fortaleceu a súa amizade con outras, intentando remontar ríos, montañas e pantanos malsáns en busca de ouro, escravos e ampliar os seus dominios. Tamén puido aplacar revoltas de varios españois que desafiaban a súa autoridade; o seu poder de forza, diplomacia e poder de concilio logrou certo respecto e temor entre os indíxenas; ironicamente nunha carta enviada ao rei de España expresou que: «fun adiante por guía e aínda abrindo os camiños pola miña man».
Disputas con Pedrarias
Nesta gran expedición acompañárono o licenciado Gaspar de Espinosa co cargo de Alcalde Maior, o mesmo bacharel Fernández de Enciso agora como Alguacil Maior, o cronista Gonzalo Fernández de Oviedo que ía en calidade de oficial real; varios capitáns, entre eles Juan de Ayora como lugartenente de Pedrarias; varios clérigos entre os que resaltaba o frade franciscano Juan de Quevedo asignado como bispo de Santa María; e finalmente viñan mulleres entre as cales estaba Isabel de Bobadilla, dona de Pedrarias. Máis de cincocentos homes morreron de fame ou vítimas do clima pouco logo de desembarcar en Darién. Fernández de Oviedo expresou que cabaleiros cubertos de sedas e brocados, que se distinguiron valerosamente nas guerras de Italia, morrían de inanición consumidos pola natureza da selva tropical.
Cando Pedrarias tomou o cargo, Gaspar de Espinosa apresou a Núñez de Balboa e axuizóuselle «en ausencia», dando como resultado o pago dunha indemnización a Fernández de Enciso e a outros acusadores de parte de Núñez de Balboa e foi declarado inocente da morte de Nicuesa, polo que foi liberado posteriormente.
A Corna
O topónimo galego A Corna pode referirse a:
Telescopio (homónimos)
Telescopio pode facer referencia a:
Galicia Agraria
Historia e características
O primeiro número apareceu o 1 de xaneiro de 1927, a publicación tiña periodicidade quincenal e contaba con 26 páxinas. A súa tiraxe era de 500 exemplares. O seu primeiro director foi José María Taboada Lago. En 1930 fusionouse con Acción Social de Mondoñedo para dar lugar a unha nova cabeceira, Galicia Social Agraria.
Paso do Noroeste
É o que os antigos cartógrafos da alta Idade Moderna coñecían como o lendario estreito de Anián
Podemos (homónimos)
Podemos é o nome que empregan varias organizacións políticas:
O Pombal, Adina, Sanxenxo
Entre o seu patrimonio está un antigo pombal, que dá nome ó lugar, e unha antiga casa reitoral.
ITV
Historia
Independent Television foi creada grazas ó Television Act (Lei de televisión) de 1954. ITV comezou a emitir o 22 de setembro de 1955 para a área de Londres, ao longo de 1956 implantouse nas Midlands e no norte de Inglaterra, ao ano seguinte chegou a partes de Escocia e en 1958 a Gales.
Organización
Ó contrario que o resto de cadeas de televisión do Reino Unido, ITV non é propiedade dunha soa empresa aínda que estivo preto do ser estes anos. Ofcom manexou as licenzas de catro compañías para proporcionar a ITV servizos rexionais. O servizo de ITV alcanza 10 rexións en Inglaterra, Gales e as fronteiras de Escocia e a Illa de Man. En Escocia STV Central Limited ten a licenza para o centro e STV North Limited para o norte incluíndo as illas Hébridas.
Compilador
Características
Nas linguaxes de programación híbridas, o compilador ten o papel de converter o código fonte nun código chamado de "byte code", que é unha linguaxe de baixo nivel. Un exemplo deste comportamento é o do compilador da linguaxe Java que, en vez de xerar código da máquina hóspede (onde se está executando o compilador), xera un código universal, entendible por calquera "intérprete Java", chamado Java Byte Code.
A análise pode ser subdividida aínda en análise léxica, análise sintáctica e análise semántica. A síntese é máis variada, podendo estar composta polas etapas de xeración de código intermedio, optimización de código e xeración de código final (ou código máquina), e soamente esta última etapa é obrigatoria.
Cinco días de Milán
Os cinco días de Milán é o nome polo que se coñece unha revolta protagonizada polo pobo da capital lombarda, entón parte do Reino lombardo-véneto, contra a ocupación do Imperio Austríaco entre o 18 e o 22 de marzo de 1848. Os austríacos definían os acontecementos como unha guerra civil, mentres que os milaneses falaban dun movemento de liberación en contra dunha ocupación estranxeira. A revolta finalizou coa vitoria dos insurxentes e a liberación de Milán.
Los Angeles Kings
Trofeos individuais
Calder Memorial Trophy
Juan Andrés Arango
Traxectoria
En 2019 foi un dos sete directores, xunto a Kaveh Nabatian, Sophie Goyette, Sophie Deraspe, Karl Lemieux, Ariane Lorrain e Caroline Monnet que participou na antoloxía The Seven Last Words (Les sept dernières paroles).
Visby
Visby é un popular destino de vacacións para os escandinavos durante o verán e recibe milleiros de turistas cada ano. Trátase da localidade máis poboada de Suecia fóra do continente. A Universidade de Gotland atópase en Visby, e dende o 1 de xullo de 2013 é un departamento da Universidade de Uppsala co nome de Universidade de Uppsala-Campus Gotland. Visby é tamén a única capital de condado de Suecia accesible unicamente por mar e por aire.
Historia
Gotland volveu novamente a mans suecas en 1645 co Tratado de Brömsebro, tras 300 anos de dominio danés, e a cidade foi desenvolvéndose lentamente. A mediados do século XVIII, despois dunha praga que reduciu a poboación de Visby, o goberno sueco realizou algúns intentos oficiais para mellorar as condicións de vida, pero poucos deles chegaron a completarse. Non sería ata principios do século XIX cando Visby volvería a atraer novamente ao comercio e á industria. Ao mesmo tempo, en 1808, Gotland foi conquistada por Rusia, pero foi recuperada pacificamente polos suecos despois dun par de meses de ocupación.
Circuíto de Monza
Historia
miniatura|agrella de saída da "[[Coppa Fiera di Milano|1ª Cup Fiera di Milano" carreira disputada en 1925.]] miniatura|Unha carreira en 1925 cos coches de carreiras a través da ponte. miniatura|A Pista di Alta Velocità banking, 2003.
Mortes por accidentes
Lista de accidentes mortais no Autodromo Nazionale Monza
Illa Amsterdam
Habítana preto de 30 persoas durante o inverno austral e 60 persoas no verán.
Fauna e flora
Replantaronse 7.000 destes tipos de árbores.
Maruca
Morfoloxía
Presenta un corpo longo e delgado, con talles usuais de entre 100 e 150 cm, e máximos de 200 cm de lonxitude e 45 kg de peso, sendo a especie de maior tamaño da súa familia. A cabeza é pequena (menos do 18% da lonxitude total) e aplanada, coa mandíbula superior prominente sobre a inferior; nesta, unha barba. Ten dúas aletas dorsais, a primeira curta e con 13 a 15 raios brandos, e a segunda moi longa, con 75-83 raios brandos. A anal é tamén longa pero menor que a segunda dorsal; con 58-64 raios brandos. As pélvicas estreitas e pequenas, con 6 raios. A caudal é arredondada.
Galaicus
Produción
No que respecta ás localizacións, farase nas provincias de Ourense e Lugo, sendo un lugares de rodaxe confirmados o concello ourensán de Xinzo de Limia, lugar onde se celebra a Festa do Esquecemento, punto de orixe deste filme e outro o xacemento arqueolóxico de Castromao no concello de Celanova. O filme conta co apoio técnico do Departamento de Historia I da USC e dun comité científico para garantir o rigor histórico encabezado polos especialistas André Pena e José María Luzón.
Clodoveo III
Clodoveo III foi rei dos francos entre os anos 675 e 676. Foi imposto en Austrasia polo mordomo de palacio Ebroin. Segundo o mordomo e outros magnates austrasianos que o apoiaron, era fillo ilexítimo do rei Clotario III. Clodoveo opúxose ao rei de Neustria, Dagoberto II, e o seu mordomo, Wulfoaldo, pero morreu despois de só un ano de reinado.
Faba de tres anos
miniatura|Sementes da variedade Scarlet Emperor fotografadas en diversos estadios de madurez. As de maior tamaño e de cor máis escura son as máis maduras. miniatura|Sementes da variedade Judión de la Granja, cultivados na provincia de [[Segovia .]]
Manfredo de Hohenstaufen
Está indisolubelmente ligado á cidade de Manfredonia, na Puglia, que fundou o día de san Xurxo de 1256 e que lle deu o seu nome como signo de prestixio e poder.
Traxectoria
miniatura|180px|[[Moeda de ouro de catro taris, do reinado de Manfreedo.]]
Máis adiante o papa Alexandre IV, a quen a alianza que tiña Manfredo cos árabes lle parecía unha grande ofensa á relixión cristiá, declarou nula a súa coroación e ademais excomungouno. Manfredo organizou entón unha coalición coa Italia central e setentrional contra o papado. Así, xunto aos xibelinos de Siena derrotou aos güelfos de Florencia o 4 de setembro de 1260. Os florentinos recoñeceron a Manfredo como protector da Toscana.
Matrimonios e descendencia
A primeira muller de Manfredo foi Beatriz de Savoia, filla do conde Amadeu IV de Savoia e Margarida de Borgoña, a finais de 1248 ou principios de 1249, a data é incerta. Manfredo e Beatriz tiveron unha filla:
Sánscrito (fonoloxía)
Explicacións detalladas
Para o funcionamento completo da acentuación védica segundo Pāṇini consultar o artigo « acentuación védica ».
Hébridas Interiores
Illas do Sur
As Hébridas Interiores do Sur comprenden Mull, Islay, Jura, as Illas Slate, as Illas Treshnish e os illotes que rodean Mull. Son parte da rexión de Argyll and Bute. As illas máis pequenas son:
Anaheim Ducks
The Mighty Ducks, 1991 a 2004
As primeiras tempadas do equipo non foron especialmente boas, cun discreto debut en 1994 no que o club quedou cuarto na súa división, e na tempada seguinte quedarían últimos. A situación cambiaría en 1996, cando o club sela un acordo de varios traspasos cos Winnipeg Jets entre os cales destacan Chad Kilger e futuras eleccións de draft como Teemu Selanne ou Marc Chouinard que nun futuro foron decisivas para a consolidación do club.
Anaheim Ducks, desde 2004
Para a tempada 2005-06 os Ducks desfixéronse das súas estrelas Petr Sykora e Fedorov en favor de xogadores novos e promesas como Ryan Getzlaf, Corey Perry, Chris Kunitz e Joffrey Lupul ademais do posterior regreso doutras estrelas como Teemu Selanne. A pesar do duro comezo de tempada, o plan funcionou e os Ducks terminaron a tempada en sexto lugar da súa conferencia clasificándose para playoffs. Na fase final o equipo encadeou unha boa serie que só foi freada nas finais de conferencia polos Edmonton Oilers. En xaneiro de 2006 o club anunciou o cambio de nome, logo e cores dos Mighty Ducks ao actual, Anaheim Ducks, a partir da tempada 2006-07. Como referencia ao pasado do club, mantívose a Wildwing como mascota.